Billy Bremner
Store norske leksikon,Sport og spill,Ballsport,Fotball,Skotsk fotball
Billy Bremner regnes for en av de virkelig store profilene i skotsk fotballs historie. Bremner var kaptein for Leeds United under klubbens mest suksessfulle periode. Bremner har blitt stemt fram av Leeds sine tilhengere som tidenes Leeds-spiller.
Klubbkarriere  Bremner skrev under for Leeds i 1959. Chelsea og Arsenal hadde også vært interessert i Bremner. London-klubbene ville imidlertid ikke signere Bremner fordi de mente han var for kort av vekst. I januar 1960 fikk den da 17 år gamle Bremner sin debut for Leeds, borte mot Chelsea på Stamford Bridge.Sesongen 1963/1964 var Bremner med på å sikre Leeds opprykk til det øverste nivået i det engelske ligasystemet. Sesongene 1964/1965 og 1965/1966 kom Yorkshire-klubben på andreplass i engelsk 1. divisjon. I 1966 ble han utnevnt til kaptein for klubben av manager Don Revie. Bremner var kaptein fram til han forlot Leeds i 1976. Samarbeidet mellom manager Don Revie og Billy Bremner, i tillegg til de svært talentfulle midtbanespillerne Johnny Giles og Peter Lorimer, samt midtstopperne Jack Charlton og Norman Hunter, ses på som mye av grunnlaget for Leeds sin storhetstid som varte fra slutten av 1960-tallet og til midten på 1970-tallet. Leeds ble seriemester sesongene 1968/1969 og 1973/1974. Mellom ligagullene i 1969 og 1974 fikk Leeds tre andreplasser og en tredjeplass i serien. I 1970 ble Bremner kåret til årets fotballspiller i England. I 1968 slo Leeds Arsenal i Ligacupen. 6. mai 1972 møttes Leeds og Arsenal i finalen i FA-cupen på Wembley foran 100 000 tilskuere. Leeds vant 1-0 etter skåring av Allan Clarke. Leeds hadde aldri tidligere vunnet FA-cupen og har ikke gjort det siden. Bremner var forøvrig lagets kaptein i begge finalene. Leeds møtte Liverpool i FA Charity Shield-finalen i 1974. Noe av det kampen huskes best for var at både Billy Bremner og Kevin Keegan ble utvist etter slåssing på banen. Liverpool vant kampen 6-5 på straffer. Leeds vant den såkalte Messebycupen (som skiftet navn til UEFA-cupen i 1971) i 1968 og 1971. I 1968 slo de Ungarske Ferencvárosi TC i finalene, som ble spilt over to kamper, og i 1971 beseiret de Juventus. I 1975 møtte Leeds Bayern München i finalen i Serievinnercupen, hvor de tapte 0-2. I alle tre finalene spilte Bremner med kapteinsbindet.I 1976 sluttet Bremner i Leeds etter å ha spilt 772 kamper og notert seg med 15 mål for klubben. Bremner spilte for Hull City fra 1976 til 1978. Han fikk sin debut for «The Tigers» oktober 1976 mot Nottingham Forest. Hull hadde hatt et tilskuersnitt på sine hjemmekamper på 7992. I Bremners første kamp kom det 16 096. Bremner fikk 68 kamper og 7 mål for Hull. Landslagskarriere Bremner var kaptein for Skottland under Verdensmesterskapet i fotball i 1974, som ble avholdt i Vest-Tyskland. Skottland slo Zaïre og spilte uavgjort mot Brasil og Jugoslavia i gruppespillet. På tross av at de ikke tapte en eneste kamp i gruppespillet, lyktes ikke Skottland i å gå videre i turneringen. Bremner står oppført med 54 landskamper og 3 mål for det skotske landslaget. Managerkarriere Bremner var manager for Doncaster Rovers fra 1978 til 1985. I oktober 1985 returnerte han til Leeds. Han førte klubben til en semifinale i FA-cupen, men forlot stillingen i september 1988. I perioden 1989–1992 var han tilbake i Doncaster. Bortgang 7. desember 1997 døde Billy Bremner av hjerteinfarkt, to dager før han ville fylt 55 år. To år etter Bremners bortgangen ble det satt opp en statue av han utenfor Elland Road. Meritter Ligamester (2): 1968/1969, 1973/1974 FA-cupmester (1): 1972 Ligacup mester (1): 1968 Messebycupen( 2): 1968, 1971 Les mer i Store norske leksikon Skotsk fotball Sir Kenny Dalglish Sir Alex Ferguson Bill Shankly Eksterne lenker Leeds United sine offisiell nettsider